tomron87/hebrew-wikipedia-sentences-corpus huggingface dataset:
אחר היא מטיחה באשיטאקה את השאלה אם נראה לו שיוכל להציל את סאן.
הוא אומר שאינו יודע, אך בטוח כי יוכלו לחיות ביחד.
מורו מגחכת למשמע הרעיון, ושואלת אותו אם הוא מתכוון להילחם לצדה של סאן.
כשאשיטאקה אומר לה שהדבר יוביל רק לשנאה נוספת, היא משיבה לו כי הוא כבר אבוד, שכן ככל שילך ויתחזק, הקללה תוסיף לכלות את גופו עד שתהרוג אותו.
היא דורשת ממנו שיעזוב עם זריחת השמש.
אשיטאקה חוזר למערה, שם סאן מתעוררת.
סאן שואלת אותו אם הצליח ללכת, והוא מודה לה ולאייל האל.
למחרת הבוקר, אשיטאקה רואה שסאן ושבטה נעלמו, והותירו לו את חפציו כדי שיוכל לעזוב.
יאקול מחכה לו מחוץ למערה, ואחד מאחיה הזאבים של סאן מוביל את השניים אל מחוץ ליער עד שהם יכולים להמשיך בעצמם אל עיר הברזל.
אשיטאקה מודה לו, מוסר לו את פגיון היהלומים שנתנה לו קאיה ומבקש שייתן אותו לסאן.
על אחד ההרים, מורו וסאן מסתכלות בהכנות של ג'יקו ואבושי לקראת הקרב נגד חזירי הבר.
האנשים מציבים מלכודות על ההר שעליו הם מתבצרים, כורתים עצים כדי להתגרות בחזירי הבר, ואף מבעירים אש שהעשן שלה מטשטש את חוש הריח של חזירי הבר ושל הזאבים.
סאן נפרדת מאימה ואומרת לה שהיא מתכוונת לעזור לאוקוטו בקרב עם שנייה אחיה, שכן עקב העשן גם חוש הריח של החזיר העיוור כבר לא פעיל.
מורו אומרת לה שהיא מסכימה, אך מצד שני גם תוכל לבחור ולחיות עם אשיטאקה.
אחיה השני של סאן, שהדריך את אשיטאקה ויאקול, מגיע, ומוסר לסאן את הפגיון של אשיטאקה.
סאן קושרת אותו לצווארה, ועם שני אחיה מצטרפת לקרב עם חזירי הבר נגד בני האדם.
אשיטאקה עושה את דרכו לעיר הברזל, ושומע מרחוק את פיצוצי הקרב של בני האדם נגד חזירי הבר.
בהתקרבו לעיר הברזל הוא מגלה שהסמוראים צרו עליה.
הוא מצליח לעבור את ההגנות שלהם ומגיע לחומות העיר.
הסמוראים כבשו את מרביתה, ורק המתחם הפנימי עדיין עומד על תילו.
הנשים, קורוקו (שזרועו שבורה) והמצורעים הם היחידים שנשארו שם; כל השאר הלכו לצוד את האייל האל.
אסאנו החליט לתקוף את עיר הברזל ברגע שהגברים יצאו, ולכן הנשים לא יכולות להודיע לאבושי ולאנשיה על הצרה בעיר הברזל.
אשיטאקה דוהר משם על יאקול ומבטיח להביא את אבושי כדי שתעזור בקרב, כשארבעה סמוראים רודפים אחריו.
אשיטאקה מצליח לבסוף להיפטר מהם בעזרת חרבו וקשתו (תוך שהקללה ממשיכה להתפשט על גופו), אך יאקול נפגע מחץ ברגלו האחורית.
הוא ממשיך לעקוב אחרי אשיטאקה בצליעה, והשניים מגיעים למקום שבו התחולל הקרב של בני האדם והחזירים.
גופות של אנשים וחזירים מוטלות בכול מקום, אך הקרב כשלעצמו נגמר.
אנשי עיר הברזל ששרדו אומרים לאשיטאקה כי נושאי-המטריות השתמשו בהם בתור פתיון כדי למשוך את חזירי הבר, ואז זרקו עליהם פצצות כדי להרגם, תוך שהם הורגים גם חלק מבני האדם.
החזירים הפסידו, אך בני האדם יצאו בשן ועין.
אשיטאקה אומר לגברים שהסמוראים צרים על עיר הברזל וכי הם חייבים לשוב ולעזור לנשים.
הם עונים לו שאבושי המשיכה עם ג'יקו ואנשיו כדי לצוד את האייל האל ביער, ומבקשים ממנו להשיב אותה.
אשיטאקה מגלה שאחד מבניה הזאבים של מורו עדיין חי ותקוע מתחת לגופתו של חזיר בר מת, ומצליח, בעזרת הגברים, לחלצו משם.
אשיטאקה אומר לגברים שירדו ויחכו לאבושי ליד האגם, וכי הוא ילך עם הזאב להשיבה.
יאקול נשאר עם הגברים, והזאב רץ יחד עם אשיטאקה כדי למצוא את סאן.
ביער, עושים את דרכם אבושי, גונזה, ג'יקו ואנשיו כדי למצוא את האייל האל.
סאן, אוקוטו וזאב נוסף נמצאים קדימה מהם, והולכים לבקש את עזרתו של האייל האל כדי שירפא את אוקוטו, הפצוע קשות.
לפתע, מופיעים רצי-קרקע הלבושים בעורות של חזירי הבר שהרגו.
אוקוטו, שקולט את ריח העורות, חושב שחזיריו חזרו לחיים, ושועט קדימה לכיוון האגם של האייל האל.
סאן מנסה לומר לו שזו תחבולה של בני האדם, אך הוא איננו מקשיב וממשיך להתקדם, בעודו הורס כל מה שעומד בדרכו.
סאן מורה לאחיה ללכת ולבקש את עזרת אימם, ונשארת עם אוקוטו לבדה.
החזיר הגדול מאבד את כוחו ונופל, והציידים הלבושים עורות חזירים מקיפים אותו ואת סאן.
היא מנסה להרחיק אותם, אך הם רבים מדי.
"תולעים" אדומות מתחילות לבקוע מבשרו של אוקוטו, וסאן יודעת שהוא מתחיל להפוך לאל מקולל.
בעודה מנסה לסלק את התולעים ממנו, אחד הציידים מיידה לעברה אבן, שפוגעת ברקתה וגורמת לה לאבד את הכרתה וליפול על אוקוטו.
החזיר, שמרבית גופו מכוסה בתולעי הקללה, קם וממשיך לצעוד לעבר האגם של האייל האל, כשהוא נושא את סאן על אחד מחטיו.
כשהיא מתעוררת, היא רואה שה"תולעים" בוקעות גם מגופה שלה, והיא נבלעת בתוכן.
אשיטאקה והזאב ממשיכים לרוץ לעבר סאן.
בדרך הם מוצאים את אבושי ושאר האנשים.
הזאב ממשיך לרוץ, ואילו אשיטאקה צועק לאבושי שעיר הברזל נמצאת תחת מצור, וכי היא חייבת לחזור ולהצטרף לגברים המחכים לה ליד האגם.
הוא ממשיך לרוץ ומשאיר בידיה את ההחלטה.
אבושי אומרת לגונזה שהנשים יכולות עתה רק להגן על עצמן, ואילו הם חייבים להמשיך במסע הציד.
נושאי-המטריות מייעצים לג'יקו בסתר להיפטר מאבושי, אך הוא אומר שכדאי לתת לה לחסל את האייל האל בשבילם.
אשיטאקה מגיע לאגם ומוצא שם את מורו, שככל הנראה הקליע בגופה הכניע אותה והיא רובצת על שפת האגם.
הוא קורא לסאן, ואוקוטו מופיע יחד עם הציידים בעורות החזירים.
אשיטאקה מבין שסאן נבלעה בתוך התולעים שעל אוקוטו.
הוא מזנק על גופו של אוקוטו וחופר בתולעים האדומות כדי להציל את סאן.
הוא מגיע אליה, אך אוקוטו מנער אותו מעליו ואשיטאקה מושלך לתוך האגם ומאבד את הכרתו.
מורו קמה, ומחליטה שעל אף שרצתה לשמור את כוחותיה האחרונים כדי להרוג את אבושי, היא תנסה להציל את סאן.
אוקוטו מסתער עליה, והיא מתנגדת לו ומתחילה לחפור בתולעים שעל גופו כדי להציל את סאן.
ג'יקו ואבושי, הצופים במחזה ממסתור, רואים שהאייל האל הופיע על האי שלו וכעת מתקדם לעבר הקרב.
כשהוא מתקרב מספיק, התולעים שמכסות את אוקוטו ואת מורו מתות והופכות לבוץ שחור.
מורו, שהצליחה להשיג את סאן, קוראת לאשיטאקה.
הוא שב להכרתו, יוצא מהמים ורואה את האייל האל.
אבושי יורה בו פעם אחת, אך הוא ממשיך ללכת.
אשיטאקה רץ אל מורו, לוקח ממנה את סאן ומזנק למים כדי להוריד מהם את הבוץ השחור.
אוקוטו, על אף אובדן הראייה וחוש הריח שלו, מצליח לחוש באייל האל.
הלה נוגע בו, חוטם אל חוטם, והחזיר הענק מתמוטט ומת, לא כאל מקולל אלא כאל חזירים רגיל.
מורו, שהשקיעה את כוחותיה האחרונים במאבק, מתמוטטת גם היא.
האייל האל מסתובב ומביט בירח, ומתחיל להשתנות לצעדן-הלילה.
אבושי יוצאת ממחבואה ומכוונת אליו את הרובה שלה, ואף על פי שהן אשיטאקה והן האייל האל מנסים לעצור בעדה, היא יורה.
הירייה פוגעת בצווארו של האייל האל וכורתת את ראשו.
נוזל שחור פורץ משאר גופו של האייל האל ומתפשט ביער.
העצים מתים, קודאמה נופלות כמו שלג, ורבים מאנשיו של ג'יקו מתים כשהעיסה נוגעת בהם.
אבושי מוסרת לג'יקו את הראש של האייל האל, ולפתע, ראשה של מורו נע מעצמו ומצליח לכרות בנשיכה את אחת מזרועותיה של אבושי בטרם הוא נבלע בעיסה השחורה.
ג'יקו מכניס את ראשו של האייל האל לארגז בעזרת שלושה מאנשיו ששרדו, והם בורחים משם.
אשיטאקה מציל את גונזה ואבושי מהעיסה השחורה שממשיכה למלא את מקום, שוחה איתם לאי של האייל האל, וחובש שם את כתפה של אבושי בעזרת החולצה שלו.
הקללה כבר מכסה את מרבית גופו.
סאן רוצה להרוג את אבושי, אך אשיטאקה אומר לה שהאישה כבר נענשה מספיק.
העיסה השחורה, מצידו האחר של האגם, מקבלת את הצורה של צעדן-הלילה חסר הראש.
אשיטאקה מבקש מסאן עזרה, אך מסרבת לעזור לו בטענה שהוא לצידם של בני האדם.
הוא מנסה להסביר לה שגם היא אחת מבני האדם, כמוהו, אך היא צועקת עליו שהיא זאבה ותו לא.
הוא מנסה להתקרב אליה, והיא נועצת בחזהו את הפגיון שנתן לה.
היא מבינה לפתע מה עשתה, ונרתעת לאחור.
אשיטאקה מתקדם לעברה ומחבק אותה בזרועותיו, ואומר שניסה לעצור את בני האדם.
סאן אומרת שהכול אבוד, והיער גוסס, אך אשיטאקה אומר כי הם שניהם עדיין חיים, ויכולים עוד לנסות ולהציל את המצב.
צעדן הלילה מתנשא אל מעל לצמרות העצים ושולח עיסה שחורה כדי להשיג את האנשים הבורחים יחד עם ראשו.
ג'יקו ושלושת הסבלים רצים בכול כוחם, ושאר רצי-הקרקע ונושאי-המטריות מתפזרים ובורחים.
בעיר הברזל, טוקי והאחרים רואים את צעדן הלילה מתקרב אליהם.
אשיטאקה וסאן רוכבים על שני הזאבים לאורך גדת האגם.
אשיטאקה צועק ליושבי העיר לרוץ אל האגם ולחכות שם לגברים ולאבושי, וכי המים יאטו את העיסה השחורה.
הסמוראים שצרים על עיר הברזל בורחים מחמת העיסה השחורה, שבולעת רבים מהם.
קורוקו, הנשים והמצורעים בורחים גם הם מעיר הברזל, כשחלקם נבלעים בעיסה, ומתקדמים לעבר עומק האגם כדי לחכות שם לגברים ולאבושי.
סאן ואשיטאקה מוצאים את ג'יקו וחבורתו על צלע אחד ההרים במרוצתם, עוצרים אותם ואומרים להם למסור את הראש בחזרה.
ג'יקו אומר להם שכבר מאוחר מדי, שכן השחר כבר כמעט מפציע, וכשזה יקרה, צעדן הלילה יעלם.
אשיטאקה מנסה לשכנע אותו באיומים, אך ג'יקו מתקיף אותו.
סבל אחר מתקיף את סאן.
השניים הנותרים ממשיכים לרוץ, אך שומטים את הארגז כשהעיסה מקיפה אותם ובורחים משם.
אשיטאקה, סאן וג'יקו ניצבים על סלע, "אי" בים העיסה השחורה, עם הארגז ובו הראש.
לבסוף מצליחים אשיטאקה וסאן לשכנע את ג'יקו להחזיר את הראש.
השניים מחזיקים אותו בידיהם, וצעדן הלילה מתכופף לעברם ומצמיד את גופו לאדמה, במקום בו הם עומדים.
הוא קם, ראשו שוב במקומו, ואז מפציעה השמש.
מאחר שלא חזר לצורתו היומית, הצעדן נופל ברגע שקרני השמש נוגעות בו, ומתמוטט על עיר הברזל.
משב רוח אדיר נגרם מכך, מעיף את העיסה השחורה, הורס את עיר הברזל ומנקה את כל האזור.
מספר רגעים שקטים חולפים, ואז כל אנשי עיר הברזל, שהתרכזו יחדיו באגם ונצמדו זה לזה, רואים למה גרם האייל האל לפני שנעלם: כל ההרים מתחילים להתכסות בצמחים חדשים, הגדלים במהירות.
אישה מצורעת מסתכלת בידה ורואה שהמחלה שלה נעלמה.
יאקול הולך לעבר המקום שבו נמצאים הזאבים ליד סאן ואשיטאקה.
סאן אומרת שגם אם היערות התחדשו, האייל האל עדיין מת.
אשיטאקה אומר שהאייל האל כלל לא מת, שכן הוא החיים עצמם, והוא זה שלוקח חיים או מעניק אותם.
הנער נוכח שהקללה נעלמה מגופו, ורק צלקת קטנה ובהירה נשארה על ידו.
סאן אומרת לו שהיא אמנם אוהבת אותו, אך איננה יכול לסלוח לבני האדם.
אשיטאקה מקבל זאת, ואומר שיגור עם אנשי עיר הברזל, ויבוא לבקר את סאן יחד עם יאקול.
סאן מחייכת ועוזבת עם שני אחיה הזאבים.
בחורבותיה של עיר הברזל, אבושי אומרת לאנשיה שהיא מתביישת על כך שהזאבים הצילו אותה ונשאו אותה מהיער על גבם.
היא מבקשת שמישהו יקרא לאשיטאקה כי ברצונה להודות לו, ואומרת לאנשיה שבמקום עיר הברזל יבנו במקום כפר טוב.
ג'יקו, שמביט בכול זה מצלע ההר, נאנח ואומר שאין לו סיכוי לנצח כנגד טיפשים, ומחליט לעזוב את כל העניין.
במעמקי היער, עצים גדולים ועתיקים מוטלים מתים ליד האגם של האייל האל, וצמחים צעירים ורעננים מבצבצים מתוכם.
קודאמה יחידה מופיעה על שפת האגם, מנענת את ראשה ומשמיעה קולות נקישה.
אשיטאקה – נער משבט האמישי שיצא לגלות על מנת להסיר ממנו קללה.
סאן – נערה שבינקותה הושלכה ליער, וגודלה על ידי זאבים.
הגבירה אבושי – עומדת בראש עיר הברזל.
מורו – אלת-הזאבים שאימצה את סאן.
גונזה – הסגן של אבושי.
ג'יקו-בוו – עובד בשביל ה"ארגון העליון".
אוקוטו-נושי – אל-חזירי-הבר העיוור שהגיע מצ'ינזי כדי להילחם בבני האדם.
האייל האל – האל השולט ביער שליד עיר הברזל, הנותן ולוקח חיים לפי החלטתו.
בלילה הוא הופך לפסען-הלילה (Night Walker).
קורוקו – אחד מנהגי השוורים של העיר, שהוצל על ידי אשיטאקה.
טוקי – אשתו ההחלטית של קורוקו.
נאגו – אל חזירי-הבר שחי ליד עיר הברזל, עד שאבושי הביסה אותו ואת שבטו וגרמה להפיכתו לדמון שתקף את הכפר של אשיטאקה וגרם לו לקללה.
בניה של מורו – שני זאבים גדולים, אחיה החורגים של סאן, שעל גבם היא רוכבת.
יאקול – צבי אדום (חיה בדיונית) שמשמש לאשיטאקה כבהמת-רכיבה וחבר נאמן.
נשות עיר הברזל – נשים שגברת אבושי הצילה מזנות ושיכנה בעיר הברזל כדי שתשמשנה כפועלות, וגם תזכנה לחיים טובים יותר.
נפחים – מצורעים שאבושי אספה כדי שייצרו רובים בעיר הברזל ויזכו לחיים סבירים, מאחר שנדחו על ידי החברה.
הארגון העליון – הארגון שאליו ג'יקו כפוף, ודורש את ראשו של האייל האל.
רצי הקרקע "ג'יבאשירי" – ציידים המכירים את היער טוב יותר מאנשים אחרים.
נושאי המטריות – אנשיו של ג'יקו.
אנשי הירי – כ-40 איש שהארגון העליון השאיל לאבושי כדי שתוכל לבנות את עיר הברזל ולהחליש את היער.
קודאמה – רוחות היער הקטנות, שמסמנות כי העצים בריאים.
שוג'ו – חיות דמויות-קופים ששותלות עצים במטרה להשיב את היער שנכרת.
סמוראים – עובדים בשביל המצביא הראשי אסאנו, החושק בעיר הברזל לעצמו.
המסר הכלול בסרט מנוגד, למעשה, למרבית סרטי האנימציה המערביים, ובא לשבור את המונחים שנהוג להשתמש בהם בסרטים אלו – "טוב" ו"רע".
אבושי איננה אישה אכזרית ותאבת בצע הפועלת לשם השגת כוח בלבד, אלא מנהיגה טובה שברצונה להגן על אנשיה מפני השלטון המתנכל להם.
היא בנתה את עיר הברזל בעיקר מאנשים מוכי-גורל, כמו נשים שסחרו בהן או מצורעים שאיש לא מוכן להתקרב אליהם, ומתייחסת אליהם כאל שווים בין שווים.
עיר הברזל מוכיחה שגם מעשים חמורים ביותר נעשים לעיתים בשם מטרות נעלות.
גם החיות המוצגות ביער, ובראשן סאן, אינן חד צדדיות: אמנם הן מותקפות על ידי האדם וסביר למדי שתפסידנה במלחמה, אך הן כשלעצמן תאבות נקמה ומלחמה.
אף על פי שהסרט כולל אלימות לא מעטה, היא אינה מצטיירת כדבר מושך או מבדר כמו בסרטי פעולה מסוימים.
להפך, היא מוצגת באמצעות הקללה שמאכלת את גופו של אשיטאקה: סוג של מחלה, משהו שמפתה להשתמש בו, אך מרגע שמתחילים לעשות כך, הוא יוצא מכלל שליטה.
מיאזאקי מציג מאבק שבו אין פתרון מוחלט ואף צד איננו צודק או טועה.
הסרט יצא ביפן בשנת 1997 וגרף שם כ-18.5 מיליארד ין יפניים – כ-154 מיליון דולר.
הוא הפך שם לסרט המצליח ביותר בכל הזמנים (לפניו החזיק הסרט אי.טי בתואר הזה למעלה מעשור), אך השיא נשבר זמן קצר לאחר מכן בידי "טיטאניק" (שהפסיד אותו לאחר מכן לטובת "המסע המופלא").
מלבד זאת, הוא זכה באוסקר היפני לסרט הטוב ביותר, הגיע למקום הראשון ברשימת הסרטים המצוירים הטובים ביותר של כל הזמנים באתר IMDb (הישג שנלקח ממנו עם יציאת "המסע המופלא"), ונחשב לסרטו הטוב ביותר של מיאזאקי.
עד היום הוא מתחרה על התואר הזה לצד "המסע המופלא".
במערב, היו דיסני אחראים על הפצתו של הסרט.
הם העבירו את הטיפול לאולפני מירמאקס, אשר החליטו להפקיד את אומן הקומיקס ניל גיימן על עיבוד התסריט לאנגלית, אך אין פירוש הדבר כי הוא תרגם אותו בעצמו: גיימן קיבל תסריט מתורגם ישירות מיפנית, ותפקידו היה לעבדו כך שיתאים לקהל האמריקאי.
מירמאקס גם החליטו להשקיע כסף רב בשחקנים מפורסמים לשם הדיבוב: בילי קרודופ גילם את אשיטאקה, קלייר דיינס את סאן, מיני דרייבר את אבושי, ג'יליאן אנדרסון את מורו ובילי בוב תורנטון את ג'יקו.
ואולם, כשהסרט התקרב למועד הוצאתו למסכים, הוא כמעט ולא זכה לפרסום בטלוויזיה ובכול אמצעי אחר.
אפילו כשיצא, הוקרן במספר מסכים קטן בהרבה משנאמר בתחילה, וכך גרף בארצות הברית כ-2 מיליון דולר בלבד (הכנסותיו הכוללות במערב הסתכמו בכ-6 מיליון דולר).
דבר נוסף שביקשו מירמאקס לעשות כשקיבלו את הסרט לידיהם היה חיתוך הקטעים שנראו לטעמם אלימים מדי, כדי שיוכל לקבל דירוג של PG ("ילדים חייבים בהשגחת הורים").
מיאזאקי ואנשי סטודיו ג'יבלי התנגדו נמרצות לעניין, והצליחו לשכנע את מירמאקס שלא לחתוך אף חלק מהסרט, וכך לבסוף קיבל דירוג של PG-13 ("בני 13 ומטה חייבים בהשגחת הורים").
שמועה נפוצה היא שמיאזאקי שלח חרב יפנית קצרה לאחד מאנשי המפתח במירמאקס, ואליה מצורף פתק ובו הודעה – "NO CUTS".
מירמאקס התלוננו על כישלונו של הסרט בקופות, וביקשו להוציא את מהדורת הדי.וי.די בדיבוב לאנגלית בלבד.
ברם, תגובות נזעמות ממעריצים גרמו לאופנים להשתהות בהוצאת הדי.וי.די, ולבסוף הוא יצא בדיבוב יפני ואמריקאי.
הסרט הגיע לישראל בדיבוב יפני בלבד אבל הכתוביות תורגמו מהגרסה האנגלית ולקו באי דיוקים לגבי המקור ואף בסלנג.
כשהגיעה לארץ גרסת די.וי.די של הסרט, ניתן היה לצפות בו בדיבוב יפני עם כתוביות באנגלית שנכתבו על פי התסריט של גיימן, או הכתוביות האנגליות המקוריות.
לא היה ניתן להשיג בישראל גרסת די.וי.די בעלת תרגום עברי של הסרט, והדרך היחידה לצפות בו בתרגום לעברית הייתה בטלוויזיה ובקלטות וידאו, בשני המקרים – בדיבוב אמריקני, עד שהסרט הגיע ל"נטפליקס".
באתר IMDb קיבל הסרט ציון של 8.3/10 על סמך 152 ביקורות, באתר Rotten Tomatoes זכה הסרט לציון של 93% על סמך 119 ביקורות וב-Metacritic קיבל הסרט ציון של 76% על סמך 29 חוות דעת מה שמעיד על ביקורות חיוביות לרוב.
המבקר רוג'ר איברט ציין שזה הוא "סרט נהדר" ומאוד יצירתי מבכינה ויזואלית והפנטזיה בו מעולה.
בחלק השני של סקירת כל סרטי סטודיו ג'יבלי בעין הדג נעמה רק ציינה שרמת הפנטזיה בסרט גבוהה וקל לצלול לתוכו.
הנסיכה הקסומה (באנגלית The Princess Bride) ובשמו המלא הנסיכה הקסומה - האגדה הקלאסית מאת ס' מורגנשטרן על אהבת אמת והרפתקאות נועזות, מהדורת "החלקים הטובים" (באנגלית The Princess Bride: S.
הספר זכה לפרסום רב בעקבות סרט הקולנוע משנת 1987 המבוסס עליו, אשר תסריטו נכתב גם הוא על ידי גולדמן.
בהקדמת הספר, הסביר גולדמן כי הספר הוא עיבוד "החלקים הטובים" מהספר The Princess Bride של סיימון מורגנשטרן.
למעשה, סיימון מורגנשטרן הוא דמות דמיונית, והספר הוא יצירה מקורית של גולדמן.
הפרטים על חייו האישיים של גולדמן בדיוניים אף הם; יש לו שתי בנות ולא בן, ואשתו אינה פסיכיאטרית.
שתי הארצות בספר, פלורין וגילדר, אף הן המצאה של גולדמן.
שמן לקוח, ככל הנראה, מן הכינויים הישנים למטבעות ההולנדיים, הפלורין והגילדן ההולנדי, בהתאמה.
גולדמן המשיך את הבדיחה גם במהדורת חצי היובל של הספר, בה כתב בהקדמה: "זהו עדיין הספר האהוב עלי בעולם.
ויותר מתמיד, הלוואי שאני הייתי כותב אותו.
אני נהנה לפנטז לפעמים שבאמת אני כתבתי אותו...
אללי, מורגנשטרן המציא את כל זה, ולי לא נותר אלא להסתפק בעובדה שמלאכת הקיצור שלי...
לפחות הביאה את מורגנשטרן לקהל נרחב יותר באמריקה".
החלק הראשון הוא הערות המחבר שגולדמן כתב, ההקדמה (וכן ההקדמה למהדורות 25 ו-30 השנים) ופרק הסיום שהתווסף במהדורת 25 השנים.
הוא מספר בארספואטיות פיקטיבית על תהליך הכתיבה של גולדמן.
גולדמן מתאר את עצמו בגיל עשר כתלמיד בעייתי שלא קרא ספרים.
במקום ללמוד הוא היה הולך לשחק בחוץ, מתעלם מניסיונותיה העקרים של מורתו מזה ארבע שנים להשיבו לדרך הישר.
פעם אחת, כשהיה עצוב בעקבות מריבה עם אמו, אביו החליט להקריא לו סיפור, אותו סיפור הוא "הנסיכה הקסומה" של מורגנשטרן.
אולם, אביו סיפר לו רק את ה"חלקים הטובים", כפי שגולדמן ניסח זאת, ונמנע מתיאורים ארוכים כדוגמת תיאור אריזת אוסף הכובעים של נסיכת גילדר שנפרס לאורך 27 עמודים.
גולדמן התאהב בספרים, הפך תלמיד שקדן, ובהמשך דרכו בחר להיות סופר.
בילדותו גולדמן לא עלעל מעולם בספר של מורגנשטרן, וכשרצה לשמוע את הסיפור, אביו הקריא לו אותו.
הקורא פוגש שוב בדמותו של גולדמן, לאחר שכבר הפך לסופר ותסריטאי, והוציא תחת ידו את הספרים קיד וקסידי ומקדש הזהב.
הוא נשוי נישואים חסרי אהבה לאשתו הלן (במציאות שם אשתו היא אילין), ויש להם בן משותף (במציאות לגולדמן שתי בנות).
בעקבות החוויה משנת החיים שעבר כשאביו הקריא לו את הספר, הוא מחליט לקנות לבנו ליום הולדתו העשירי את הספר של מורגנשטרן.
לאחר מאמצים רבים הוא מוצא עותק של הספר שכבר אינו מודפס יותר.
למרות החוויה המשמעותית של גולדמן, בנו לא מצליח לקרוא את הספר.
לאחר שגולדמן ניגש לקרוא בכותר בפעם הראשונה הוא מבין מדוע - הספר ארוך מאוד ומלא בתיאורים ארוכים ומשמימים.
כך למשל, הפרק השני שאביו של גולדמן סיכם במילים ספורות, נפרש על מעל מאה עמודים.
גולדמן מחליט להקפיא את העבודה הנוכחית שלו בכתיבת תסריט, ולהכין גרסה ערוכה ומוערת של הספר.
בטרקאפ מתוודה על אהבתה, ווסטלי משיב לה בווידוי הדדי.
למחרת וסטלי נוסע לאמריקה על מנת להרוויח כסף כדי לממן את נישואיהם העתידיים.
לאחר זמן לא רב מגיעות ידיעות על כך ששודד הים "רוברטס האיום" השתלט על ספינתו של וסטלי, ובטרקאפ מאמינה שווסטלי מת.
בהתחלה מוצעת לו הנסיכה של גילדר, אך שידוך זה כושל לאחר שמתברר כי מתחת לכובעה הנסיכה קירחת.
האמפרדיק מתייעץ עם הרוזן רוגן ומסביר לו כי הוא לא מחפש אהבה, אלא רק רוצה להמשיך לצוד, ולשם כך הוא זקוק ליורש.
מבחינת דרישותיו מהכלה, כל שהוא מבקש היא שתהיה נסבלת ויפה.
רוגן נזכר בביקורו אצל בטרקאפ ומציע אותה כשידוך.
כעבור שלוש שנים, במהלכן בטרקאפ עסוקה בלימוד גינוני אצולה, אירוסיהם של הנסיך ובטרקאפ מוכרזים בטקס רב פאר.
זרז להכרזה היא בריאותו המידרדרת של המלך.
לאחר הטקס בטרקאפ נחטפת על ידי שלושה חוטפים, איניגו מונטויה, אשף החרבות (תואר פיקטיבי מעל דרגת "אמן") הספרדי, פזיק, הענק המתאגרף הטורקי, ומנהיג החבורה, ויזיני הסיציליאני שאין שני לו בחכמה ופיקחות.
החטיפה מתבצעת בעת שהנסיכה המיועדת רוכבת על סוסה.
חבורת השכירים יוצאת להפלגה לאורך תעלת פלורין לעבר צוקי הטירוף.
במהלך השיט, בספינה "מהירה שאין כמותה", החבורה מבחינה באנייה הדולקת אחריהם.
בטרקאפ המפוחדת מנסה לברוח, אך כאשר צלופחים כמעט טורפים אותה, היא נזקקת לעזרה של חוטפיה כדי לשוב לסירה.
בהגיעם לצוקי הטירוף, "שאין אחד שהצליח לטפס עליהם", פזיק מתחיל בטיפוס כשהוא סוחב את השלושה האחרים על גבו, כשהוא מסתייע בחבל שהונח שם לפני הגעתם.
בעודם מעפילים, הם מבחינים שמתוך הספינה שעקבה אחריהם יוצא איש במסכה, והוא עולה בחבל בקצב מהיר.
כשפזיק מסיים את טיפוסו, חותכים השלושה את החבל, אך האיש במסכה מצליח לעזוב את החבל, ומשלים את הטיפוס על המצוק בלעדיו.
בינתיים פזיק הענק ווזיני מנהיג החבורה בורחים לעבר גילדר עם בטרקאפ, ואיניגו, אשף החרבות, נשאר מאחור להילחם באיש במסכה.
בשלב זה מתואר לנו עברם של איניגו ושל פזיק.
עברו של איניגו: איניגו היה ילד ליצרן החרבות הטוב בעולם, דומינגו מונטויה, וחי עם משפחתו בכפר הררי בספרד.
למרות כישרונו הייחודי של האב, הוא אינו מצליח כלכלית כי הוא מסרב לעבוד עבור אצילים "עשירים ונפוחים".
לכן הוא מתגורר בהרים בעוני, בעוד חברו יצרן החרבות (הפחות מוצלח) יסטה ממדריד חי בעושר.
אך כשייצור של חרב הוא מעבר ליכולתו יסטה פונה לדומינגו.
יום אחד מגיע לדומינגו לקוח שמבקש שייצרו לו חרב שתתאים למומו - ביד ימינו יש לו שש אצבעות.
דומינגו נענה לאתגר ולאחר שנת עמל, מצליח לייצר את מה שהוא מכנה החרב הטובה בעולם, חרב שש האצבעות.
כאשר האציל בעל שש האצבעות מגיע לבחון את החרב, הוא מחזיק בה בזלזול ודורש לשלם מטבע בודד עבורה.
דומינגו, שנעלב מכך שחרבו לא זוכה להערכה, מעניק אותה לבנו איניגו, ובתגובה האציל מתרגז והורג את דומינגו באבחת חרב.
איניגו מזמין את האציל לדו-קרב כדי לנקום את מות האב.
בדו-קרב איניגו מפסיד והאציל מצלק אותו בפניו כתזכורת לכך.
לאחר רצח אביו, איניגו מתחיל באימונים להיות אמן החרבות הטוב בעולם כדי שיוכל לנקום ברוצח.
במשך עשר שנים הוא מתאמן, ובסופם מגיע אל יסטה, שהיה חבר של האב, להערכת כישוריו.
יסטה קובע כי איניגו הוא אחד מן "אשפי החרב", דרגה אחת מעל אמן חרב.
לאחר ביקור זה, איניגו יוצא למסע חיפוש אחר הרוצח אך כושל במציאתו, לאחר שנים של חיפוש איניגו מידרדר אט אט לברנדי.
כשמצבו בכי רע, וזיני שוכר אותו להיות חלק מחבורת הפושעים הטובה בעולם, ובכך גומל אותו משתייה.
עברו של פזיק: עוד מגיל צעיר פזיק היה ענק.
מסופר כי כבר בגן היה צריך להתגלח, וכי מדי מספר ימים היה צריך להחליף נעליים בכאלו שנתפרו במיוחד למידתו הנוכחית.
למרות גודלו, פזיק נופל קורבן לביריונות.
ילדים בגן ובהמשך בבית הספר שלו מתעללים בו, מכיוון שלמרות גודלו הוא מפחד להחזיר.
לאחר שחוזר שוב ושוב מוכה, הוריו מחליטים ללמד אותו להגן על עצמו, ובמאמץ שכנועי אביו משדל אותו לתת לו אגרוף בודד.
עוצמת הסנוקרת מעלפת את האב.
מופתעים מחוזקו, הוריו מוציאים אותו מבית הספר ומלמדים אותו אגרוף.
בגיל תשע נאבק בקרב הראשון שלו מול אלוף האגרוף של עיירה.
פזיק שלא רוצה להילחם עולה בקושי לזירה ושם סופג מכות קשות, עד שלבסוף מתעשת, לופת את אלוף האגרוף ולצליל קריאות בוז של הקהל, מכניע את יריבו.
פזיק והוריו מתחילים לנדוד ברחבי העולם, מתחרים בתחרויות אגרוף, אך פזיק שכבר נהפך עצום, מתקשה למצוא יריבים שלא מפחדים ממנו, ובנוסף, הקהל רוחש לו בוז כי גודלו מייצר את הרושם שהוא מתעלל ביריביו.
על-כן, פיזיק מתחיל להתאבק כנגד קבוצות, ספורט בו הוא זוכה לאהדה וכבוד.
לאחר מות הוריו, קשה לו יותר ויותר למצוא מטרה או קבוצות להילחם בהן, ולכן כשוזיני מציע לו לעבוד עבורו, פזיק רואה בכך תפנית חיובית בחייו, הזדמנות למצוא את עצמו מחדש ולעבוד לצד חברים, ונענה להזמנתו.
כשהאיש במסכה מסיים לטפס על ההר, איניגו מאפשר לו מנוחה לפני דו-הקרב ביניהם, כדי לאפשר תחרות הוגנת.
בתחילת הלוחמה, אשף החרבות מרוצה מהקרב הצמוד שניטש ביניהם ומהאתגר הבלתי צפוי שמציב לו האיש במסכה.
פעם זה ידו על העליונה ופעם זה.
אך לבסוף, מוכחת עליונותו של האיש במסכה, שבתורו בוחר שלא להרוג את היריב, אלא לעלף ולקשור אותו.
המרדף אחרי החוטפים הנוספים נמשך.
בינתיים וזיני ופזיק מארגנים מארב לאיש במסכה.
פזיק עומד בצד הדרך, מוכן להטיח סלע גדול בראשו של אויבו, כאשר יחלוף על פני פנייה בשביל.
וזיני ממשיך לגילדר בזמן שפזיק נותר לארוב.
כשהאיש במסיכה חולף על פני פזיק, הענק מחטיא את מטרתו בכוונה כי הוא מאמין בקרב הוגן ולא בתקיפה מן הצללים.
כדי שהקרב יהיה שקול, פזיק דורש שהאיש במסכה יזרוק את חרבו וששניהם ייאבקו בידיים חשופות.
פזיק שרגיל להילחם בקבוצות אנשים, מתקשה במאבק נגד יריב בודד, וכאשר הוא מתחיל להיזכר במהלכים כנגד יריב בודד, כבר מאוחר מדי עבורו - הידיים של האיש במסכה שלובות סביב צווארו, והוא חונק את פזיק עד לאובדן הכרה.
האיש במסכה ממשיך בשביל ונתקל בוזיני המחזיק סכין לגרונה של בטרקאפ, כאשר למולו ניצבות שתי כוסות יין על שולחן.
האיש במסיכה מאתגר את הפושע לקרב מוחות - האיש במסכה ימסוך רעל לאחת מן הכוסות, ועל וזיני יהיה לנחש לאיזו כוס.
הקרב יוכרע כשהשניים ישתו בו זמנית מהכוסות, והרעל יפעיל את השפעתו כמעט באופן מידי.
למעשה, האיש במסכה מרעיל את שתי הכוסות ברעל לו הוא חסין והחוטף, שאינו מודע לתרגיל, שותה מכוסו ומת בו במקום.
משלחת ההצלה של האמפרידנק מתקרבת רכובה על סוסים, לכיוונם של החטופה והמשחרר שלה.
האיש במסכה גורר את בטרקאפ לברוח אתו, לפני שתגיע המשלחת, אך היא מתנגדת ובוחרת להתעמת עמו, מכיוון שהיא תופסת אותו כחוטף נוסף.
במהלך העימות בטרקאפ דוחפת את האיש במסכה ממצוק כשהיא מפטירה "מצדי, שתמות גם אתה".
במהלך נפילתו, הוא צועק "כפי בקשתך", ובבטרקאפ מכה ההבנה, שהאיש במסיכה הוא בעצם וסטלי, אהוב לבה.
היא קופצת בעקבותיו, ומגלה שלמרות הנפילה מגובה, שניהם לא פצועים, אלא רק כואבים מעט.
וסטלי מספר לה את קורותיו מאז שנפרד: לאחר שספינתם נחטפה על ידי רוברט האיום "שלא משאיר שבויים", הוא לא התחנן או ביקש לשחד את הפיראט הנורא, אלא אמר לו לחוס על חייו כי יש לו אישה לאהוב.
הפיראט חס עליו והעביד אותו בתור שוליה, כשבכל יום חזר ואמר שכנראה ירצח אותו למחרת בבוקר.
וסטלי בינתיים למד על אורח החיים הפיראטי והצליח בתפקידו.
לאחר מספר שנים בשירותו של רוברט האיום, הפיראט חשף בפניו ששמו האמיתי הוא לא רוברט, שכן רוברט האיום האמיתי פרש לפני 15 שנים ואותו החליף אחד בשם קלוני, שהחליף את הצוות ושמר על הספינה והתואר, ואת קלוני החליף קממברד והוא החליף את קממברד, וששמו האמיתי הוא ראין.
הוא הביע את רצונו לפרוש, וביקש שווסטלי יחליף אותו.
ואכן וסטלי החליף את ראין ונטל את השם רוברט האיום.
כשהשניים מגיעים לתחתית המצוק, הם מבינים שהדרך היחידה להמשיך בה היא דרך ביצת האש.
לאחר מסע תלאות בביצת האש שכמעט גובה את חייהם, נותרת להם רק הליכה קצרה לתעלת פלורין, שם מחכה ספינתו של רוברט האיום.
מעבר לביצה פוגש אותם הנסיך האמפרדינק בליווי צבאו והרוזן רוגן, ובאופק הם מבחינים בצי של הנסיך מבריח את הספינה שאמורה לחכות להם.
הנסיך נוהג בווסטלי כאילו הוא חטף את בטרקאפ ומאיים על שלומה, ודורש ממנו לשחרר את בטרקאפ לחסותו.
לאחר שווסטלי מאיים כי יברח בחזרה לביצה שם לא יוכלו לרדוף אחריו, בטרקאפ המזועזעת נכנעת ומצטרפת לנסיך האמפרדיק, שמבטיח מצדו שווסטלי לא ייפגע ויורשה לחזור לספינתו.
בפועל, האמפרדיק שולח את וסטלי לביבר המוות, גן חיות תת-קרקעי בו נשמרות החיות האקזוטיות שהנסיך צד, ושם רוגן מענה אותו.
בארמון פלורין חגיגות החתונה נמשכות, אך בטרקאפ סובלת מרגשות אשם וסיוטים בנוגע לכך שעזבה את וסטלי.
לכן, היא מבקשת מהאמפרדינק שישלח ספינות לקרוא לווסטלי.
האמפרדינק כביכול מגדיל לעשות, כשהוא מסכים שאם וסטלי יחזור עד החתונה היא תינשא לשודד-הים.
עם זאת, הוא מתרה בפניה לא להיאחז בתקווה זו, ומציין שאם וסטלי לא ישוב, היא צריכה לראות בכך סימן לכך שהוא אינו אוהב אותה, ושעדיף לה להינשא לנסיך.
בשלב הזה נחשף הקורא לעובדה שהאמפרדינק הוא זה ששכר את וזיני וחבורתו להרוג את בטרקאפ.
כמובן שהאמפרדינק אינו שולח ספינות, וממשיך לשקר לבטרקאפ.
זמן קצר לפני החתונה, פיזיק, שמצא מקלט בכפר דייגים ואחר כך התגייס ליחידת הביריונים של פלורין, ואיניגו, שהגיע לפלורין וחזר לשתות, נפגשים.
פיזיק מספר לאיניגו שהאיש בעל שש האצבעות הוא הרוזן רוגן.
איניגו רוצה לפרוץ לטירה בשביל להשיג את נקמתו, ופיזיק שמח להצטרף אליו, אך השניים אובדי עצות בנוגע לדרך הפריצה לטירה.
הם נואשים לעזרתו של האיש במסיכה, וסטלי.
באותו זמן, הרוזן רוגן מענה את וסטלי בעזרת "המכונה" - מכונה ששואבת את החיים מן האדם תוך כדי הסבת נזק לא בלתי נתפס.
כאשר בטרקאפ מבינה שהנסיך הוליכהּ שולל וכי לא שלח ספינות, הנסיך מכה אותה.
הנסיך בהתקף זעם הולך לביבר המוות, משתמש במכונה בעצמתה המקסימלית ושואב לווסטלי את כל עוצמת החיים.
וסטלי מת בצעקות כאב איומות.
פיזיק ואיניגו שומעים את הצעקות, מגלים את ביבר המוות ומצילים את גופתו של וסטלי, לאחר מאבק במלכודות וחיות טרף.
פיזיק ואיניגו לוקחים את וסטלי למקס בעל הנס, אשר עבד בעברו אצל האמפרדינק לפני שפוטר.
הם מצליחים לשכנע את בעל הנס שנוטר טינה לנסיך, לעזור למטרתם (בבחינת לא מאהבת מרדכי, אלא משנאת המן).
מתברר שמקס יכול לעזור לווסטלי כי הוא "מת רק ברובו".
הוא מכין גלולת החייאה אשר מחזירה את וסטלי לחיים, אך מותירה אותו חלש ביותר סביב זמן תחייתו.
וסטלי מסכים לעזור בפריצה, ובונה תוכנית שלא מסתמכת רק על כח הזרוע.
פיזיק ואיניגו מגיעים לשער הארמון, שבינתיים תוגבר בשומרים נוספים, ובעזרת התחזות לפיראט רוברט האיום הם מפחידים את השומרים ופורצים לארמון.
וסטלי החלש נגרר כל אותו זמן איתם, אך מצבו לא מאפשר לו לקחת חלק פעיל של ממש.
בהגיעם לארמון איניגו מוצא את רוגן ומצליח להרוג אותו, אך נפצע קשות בקרב.
וסטלי פוגש את בטרקאפ שוב, אך האמפרדינק מפריע לאיחוד בין השניים.
וסטלי מצליח להערים על הנסיך ולקשור אותו.
איניגו, וסטלי ובטרקאפ נסים מהארמון, ובדיוק ברגע המכריע של הבריחה מופיע פיזיק עם ארבעת הסוסים המשובחים והמהירים של האמפרדינק, ומציל את החבורה משומרי הארמון.
באשר לסיום הסיפור, שתי גרסאות מוצעות לקורא - גולדמן מציין שכאשר אביו סיפר את הסיפור הוא סיים במשפט "הם חיו באושר ואושר", אולם "מורגנשטרן" סיים את הסיפור בסוף פתוח, שבו הארבעה דוהרים אל עבר האופק עד שמספר תקלות נקרות בדרכם.
בהערת השוליים שלו, גולדמן כותב שהוא מאמין כי נמלטו אך לא חיו באושר ועושר.
בגרסת ה-25 שנה של הספר, ב-1998, הוסיף גולדמן פרק נוסף בשם "התינוקת של בטרקאפ".
בפרק זה סיפור העלילה ממשיך במקום בו הספר עצר, עם ארבעת הגיבורים רכובים על גבי הסוסים הלבנים.
הפרק איננו מסודר על ציר זמן רציף, וקופץ בין סצנות שונות, ביניהן גם סיפור על אהובתו של אניגו אותה נאלץ לעזוב בשביל לנקום את רצח אביו.
בפרק החדש מוצגים נבל נוסף וספק מוות של אחת הדמויות.
וסטלי - וסטלי, הקרוי גם נער חווה, האיש בשחור, האיש במסיכה והפיראט רוברט האיום, הוא אהובה של בטרקאפ.
בילדותו שירת כנער חווה אצל משפחתה של בטרקאפ.
לאחר שנחטף על ידי שודדי-ים הפך למנהיגם.
יוצא להציל את בטרקאפ מידי הנסיך האמפרדינק.
בטרקאפ - נערה כפרית חובבת רכיבה.
לאחר ששומעת על מותו של וסטלי, מתארסת להאמפרדינק.
הנסיך המפרדינק - נסיך ויורש העצר של פלורין.
מתחתן עם בטרקאפ כדי לחרחר מלחמה עם גילדר.
טירון רוגן - הרוזן היחיד בממלכה.
אביו נרצח על ידי הרוזן רוגן, ומאז הוא מחפש נקמה.
לשם כך, התאמן בחרב עד שנהפך לסיף מוכשר.
בפרק ההמשך "התינוקת של בטרקאפ", מתואר מפגש אהבים שלו בזמן אימוניו.
הוא דוחה את אהובתו כדי שיוכל לנקום, מתואר כי לבו היה כבד עליו לאחר הקשר עם אהובתו.
פזיק - ענק, מתאגרף מקצועי, לא מסוגל לחשוב בשביל עצמו.
חשוב לו שאחרים יחשבו שהוא טוב.
וויזיני - סיצילני, מפקד החבורה (של הפושעים), גאון ונודניק שלא מתנהג יפה לחבריו.
מקס בעל הנס - נקרא גם מקס נס, היה עושה הניסים של המלך עד שפיטר אותו האמפרדינק, ומאז הוא לא רוצה לשמוע את השם "האמפרדינק".
המציא חצי מהנסים שיש בעולם, והיום הוא מתגורר עם אשתו ה"מכשפה", ולרי ביער פלורין.
ילין - שר הצבא של פלורין ומפקד משמר הבריונים.
בהערותיו של גולדמן הוא כותב שלאחר מפגשם של בטרקאפ ווסטלי, הוא ראה לנכון להוסיף סצנת אהבה ביניהם, אך מגבלות משפטיות אוסרות עליו שכן זהו רק גישור ועריכה - אסור לו להוסיף קטעים למילותיו של מורגנשטרן.
עם זאת, הוא מוכן לשלוח לאותם קוראים שישלחו אליו מכתב את הסצנה, והוצאת הספרים אפילו תממן את עלויות המשלוח של המכתב.
במהדורה של שנת 1998, הוא כתב קישור אינטרנטי בו נמצאת הסצנה.
אלו ששלחו את המכתב קיבלו מכתב התנצלות, שבו כותב גולדמן שהוא מוקיר תודה על המכתב, אך מסיבות משפטיות אינו יכול לשלוח את הסצנה.
אלו שנכנסו לאתר מצאו תגובה דומה.
בשנת 1987 יצא סרט בבימויו של רוב ריינר, לפי תסריט של גולדמן, בכיכובם של קרי אלווס ורובין רייט.
הסרט זכה להצלחה בינונית עם השקתו, אך זכה לביקורות חיוביות מאוד, כך למשל באתר Rotten Tomatoes זכה ל-95% ביקורות חיוביות, והוא מופיע באופן קבוע ברשימת 250 הסרטים הטובים של IMDb.
הסרט זכה בנוסף בשני פרסי סאטורן על התלבושות וסרט הפנטזיה הטוב לשנת 1987. הסרט גרף 30 מיליון דולר בארצות הברית, כמעט כפול מתקציבו.
הוא זכה בפרס אהוב הקהל בפסטיבל הסרטים של טורונטו.
עם השנים הסרט נהפך לאהוב ביותר וקיבל מעמד של סרט קאלט.
בשנת 2008 יצא לאור משחק מחשב המבוסס על הספר, על ידי Worldwide Biggie.
רבים משחקני הסרט דיבבו את המשחק.
המשפט "שמי הוא איניגו מונטויה, אתה הרגת את אבי, התכונן למות." הוא אחד מהמשפטים הזכורים בקולנוע האמריקאי, וזכה למגוון ציטוטים ופרודיות.
הנסיכה הקסומה הוא סרט קולנוע משנת 1987, המבוסס על ספרו של ויליאם גולדמן באותו שם.
גולדמן גם כתב את תסריט הסרט, שביים רוב ריינר, ומככבים בו קרי אלווס ורובין רייט.
הספר יצא באנגלית בהוצאת בלנטיין והתרגום בעברית בהוצאת כתר.
את הפסקול לסרט הלחין המוזיקאי הבריטי מארק נופלר.
הסרט זכה בשני פרסי סאטורן: על התלבושות וסרט הפנטזיה הטוב ביותר לשנת 1987.
הסרט בנוי כסיפור מסגרת, כאשר סב (פיטר פאלק, הלא הוא הבלש קולומבו) קורא מספר לנכד החולה (פרד סבאג') את העלילה.
זהו סיפור פנטסיה שהמוטיב המרכזי שלו הוא אהבת אמת.
בכל פעם כשהזוג מתנשק, הילד מעקם את פרצופו: שוב הם מתנשקים?
הנערה באטרקפ (באנגלית Buttercup, בתרגום העברי נורית; גולמה על ידי רובין רייט) גרה בחווה, בה היא נהנית להתעמר בנער החווה שלה, וסטלי (קרי אלווס).
היא לעולם לא קוראת לו בשמו, אלא "farmboy" (נער החווה).
בכל פעם שהיא מבקשת ממנו לעשות דבר מה למענה, הוא משיב "כרצונך" ("As you wish").
באטרקפ מגלה לבסוף כי באומרו "כרצונך" הוא למעשה מתכוון "אני אוהב אותך", ומגלה כי אף היא אוהבת אותו.
וסטלי (מבטאים את שמו ווסלי) עוזב את החווה כדי להרוויח כסף על מנת שיוכלו להתחתן, אך את ספינתו תוקף השודד האיום רוברטס, ובאטרקפ מאמינה כי ווסלי מת.
כעבור חמש שנים, בהן היא גדלה ויפתה יותר מכל בנות הממלכה, היא נדרשת להינשא לנסיך המפרדינק (כריס סרנדון), וחוקי הממלכה פלורין אינם מאפשרים לה לסרב.
יום אחד, עוד לפני שבני הזוג נישאו, נחטפת באטרקפ על ידי שלישיית פושעים – הסיציליאני הפיקח ויזיני (וולאס שון), אמן הסיף הספרדי איניגו מונטויה (מנדי פטינקין), והענק הטורקי פיזיק שמצטיין בכוחו ולא במוחו (כוכב ההיאבקות "אנדרה הענק").
הם לוקחים אותה בספינתם אל ממלכת גילדר, אויבת של פלורין (שמות הממלכות הם שמות של מטבעות עבר הולנדיים).
מתברר שהם נשכרו על ידי הנסיך במטרה לגרום למלחמה בין שתי הממלכות.
בעודם מפליגים, הם מבחינים בספינה העוקבת אחריהם.
בהגיעם לגילדר הם מתחילים להעפיל על מצוקי הטירוף הענקיים באמצעות חבל, כאשר מן הספינה העוקבת יוצא גבר עוטה מסכה שחורה, ומתחיל לטפס בעקבותיהם.
בהגיעם לפסגה, הם חותכים את החבל, אך האיש במסכה ממשיך לטפס.
ויזיני ופיזיק ממשיכים ללכת עם בטרקאפ ומשאירים את איניגו, הסייף המומחה, כדי שיחסל את הרודף אם יצליח להגיע.
אבל איניגו שואף לאימון סייף בו יוכיח את יכולתו המעולה, ומסייע לרודף לעלות מעלה כדי להתחרות איתו.
איניגו סייף משובח שהקדיש את כל חייו לספורט זה, במטרה לנקום את מות אביו, יצרן חרבות, שייצר חרב מיוחדת לאדם בעל שש אצבעות, והלה, במקום לשלם, רצח אותו והותיר את איניגו ללא אביו האהוב.
איניגו והזר מנהלים קרב סייף, שבסופו הזר גובר על איניגו אך נמנע מלחסל אותו.
הזר ממשיך לרדוף, וכאשר ויזיני מבחין בו מרחוק הוא מטיל על פיזיק לחסלו, והוא והנסיכה החטופה ממשיכים בבריחה.
פיזיק אורב לרודף, אך איננו מחסל אותו ומזמין אותו להיאבק.
גם פיזיק מפסיד אך הזר משאיר אותו בחיים.
האיש ממשיך במרדף ומגיע אל ויזיני, המחזיק את באטרקפ כבת ערובה ומצמיד סכין לצווארה.
בהערכתו המופרזת את יתרונו על יריבו, הוא מאפשר לו תחרות הוגנת.
על הסלע המשמש שולחן מוצבות שתי כוסות יין.
הזר מוסיף לשתיהן רעל קטלני, בעוד ויזיני סבור שהרעל נמזג אך לאחת מהן.
על ויזיני לבחור בכוס שישתה בעוד שהזר ילגום מהשנייה.
ויזיני הערמומי מחליף בין הכוסות.
הם שותים ביחד וויזיני קורס, מת.
מתברר שהזר שם בשתי הכוסות את הרעל, אך גם חיסן עצמו מפני הרעל.
הזר לוקח את באטרקפ בידה ורץ איתה לעבר היער, כדי להימלט מהנסיך המפרדינק וצוותו שמגיע לכאורה כדי לחפש אחרי החטופה ולהצילה.
באטרקפ לא מזהה את הזר ומאמינה שהוא שודד הים האכזרי רוברטס שלמיטב ידיעתה רצח את ווסלי, בעוד הוא מאשים אותה בבגידה באהבתה הראשונה כי היא עומדת להינשא להמפרדינק.
אחרי שבאטרקאפ מאבדת את עשתונותיה על ההאשמה, היא דוחפת את הזר במורד הוואדי.
תוך התגלגלות למטה, קורא האיש "as you wish", וכך היא מבינה כי הזר הוא אהובה הראשון ווסלי ומגלגלת עצמה בעקבותיו.
ווסלי מספר לבטרקאפ כי השודד האיום רוברטס, שלא מותיר קורבנות חיים, אכן תקף את ספינתו, אך הותיר אותו בחיים בשל אהבת האמת.
לאחר שרוברטס פרש מעיסוקו, העביר את כינויו ואת ספינתו לווסלי.
בהמשך, ווסלי ובאטרקפ חוצים את ביצת האש, אולם ביציאה מביצת האש ממתינים להם הנסיך והרוזן בעל שש אצבעות.
באטרקפ עורכת עסקה לפיה היא תחזור לארמון בעוד הנסיך ייתן לווסלי לשוב לספינתו.
באטרקאפ הוחזרה לארמון לקראת נישואיה בכפייה לנסיך, אך הנסיך לא עמד בהסכם וווסלי נלקח למרתף העינויים של הרוזן האכזר הנקרא בשם "בור היאוש".
בטרקאפ חולמת על ליל כלולותיה, בו הנסיך מציג את בטרקאפ לציבור בתור כלתו שתהפוך למלכת פלורין, והקהל שורק לה בוז כי היא ויתרה על אהבת האמת שהייתה לה.
בטרקאפ מתעוררת בבעתה ומבקשת מהנסיך לחזור לווסלי.
הנסיך משקר לבטרקאפ כאילו שחרר את ווסלי שהפליג לדרכו ולבקשת בטרקאפ הוא שולח את ספינותיו כדי לאתרו, דבר שכמובן לא קורה.
הנסיך, מרוב קנאתו באהבה של בטרקאפ לווסלי, יורד בעצמו למרתף העינויים ומפעיל את מכונת הכאב ברמה המרבית, והורג את ווסלי, שבנשימתו האחרונה זועק זעקת כאב עצומה שנשמעת ברחבי עיר הבירה.
בינתיים, ביום החתונה האמיתי, איניגו ופיזיק נפגשים מחדש, ופיזיק מספר לאיניגו כי האיש בעל שש האצבעות הוא הרוזן רוגן.
הם מחליטים לאתר את ווסלי, על מנת שיעזור לאיניגו לנקום את מות אביו.
אך כאשר הם מוצאים אותו במרתף העינויים ווסלי כבר מת ממכונות העינויים.
הם נושאים אותו אל מקס בעל הנס (בילי קריסטל), מכשף שעבד בעבר עבור הנסיך המפרדינק, אך נוטר לו טינה.
מקס מסרב לטפל בווסלי, עד אשר אשתו לוחצת עליו בטענה שהוא חייב להציל את ווסלי למען אהבת האמת, אך מקס מסכים אך ורק כדי לעצבן את הנסיך.
מקס מכריז על וסטלי כ"מת ברובו", ורוקח גלולה אשר תחזיר אותו לחיים, תהליך שאורך זמן, אך הם אינם יכולים להמתין ויוצאים לדרך.
בעת שהחתונה מתרחשת ובאטרקאפ והמפרדינק נושאים נדרים, ווסלי, איניגו ופיזיק פורצים לארמון.
איניגו מוצא את הרוזן רוגן, מנהל איתו קרב ומחסל אותו, ווסלי חסר כוחות משתמש בשכלו וביכולתו המילולית כדי להוליך שולל את הנסיך המפרדינק ומכניע אותו.
ווסלי מתנגב לחדרה של האטרקאפ ומוצא אותה על סף ההתאבדות, עקב הנישואין בכפייה.
הוא מרגיע את בטרקאפ בטענתו שלמרות טקס הנישואין, היא לא נשואה לנסיך, כי היא לא אמרה "כן" מכיוון שהוא ניסה לזרז את הטקס.
פיזיק מארגן ארבעה סוסים לבנים מאורוות המלך, עליהם הם מסתלקים לחופש, לא בטרם מעביר ווסלי את הכהונה של רוברטס האיום לאיניגו, שבינתיים התעמת אל מול האיש בעל שש האצבעות ונקם את מות אביו.
הסיפור מסתיים בשורה אשר למעשה חותמת את אחד הפרקים הראשונים בספר: "מאז המצאת הנשיקה, היו חמש נשיקות שנחשבו למלאות התשוקה ולטהורות ביותר.
זו השאירה את כל החמש מאחור".
הפעם, לראשונה הנכד איננו מעקם פרצוף, ואפילו מבקש מהסבא לחזור ולספר לו שוב.
הספר מכיל הקדמה בה מתאר המחבר כיצד אביו הקריא לו את הספר כאשר היה חולה.
בסרט האב הופך לסב אשר מגיע להקריא לנכדו החולה.
הספר מכיל רבדים נוספים שאינם מוצגים בסרט, כמו ביקורת על בטרקאפ שעיקר עניינה הוא בשמלות.
הספר מתאר בפירוט רב מאוד את ההיסטוריה של רוב הדמויות.
שני הפרקים הראשונים מתארים את גדילתם והתאהבותם של באטרקאפ וווסלי וכן מסבירים מדוע מחליט הנסיך המפרדינק לצאת למלחמה מול גילדר ואיך קרה שהוא מתחתן עם באטרקאפ.
גם תיאורו של הנסיך שונה, בספר הוא מתואר "רחב כחבית" (שונה מאוד מכריס סרנדון שלוהק לתפקיד) ובפרק השני הורג במו ידיו קוף אורנגאוטן.
בהמשך קטעים שלמים מוקדשים לתיאור מותו של אביו של איניגו ולקריירת ההיאבקות של פיזיק.
הסרט מסכם את הסיפורים במשפטים בודדים בלבד.
"בור היאוש" בסרט הוא למעשה "ביבר מוות" בן חמש קומות בספר, המתאר כיצד פזיק ואיניגו שרדו את כולו בקושי רב.
בסרט, לעומת זאת, הם מגיעים ישירות לווסטלי, ללא שעברו כל סכנה בדרך.
בקטע קצר שהופיע בספר ולא בסרט, כאשר הגיבורים נמלטים מן הארמון הם נתקלים שוב בשומרים.
ברגע זה מצליחה תושייתה של הנסיכה להציל אותם.
קרי אלווס בתור ווסטלי / הפיראט האימה רוברטס / הזר בשחור
רובין רייט בתפקיד באטרקאפ (נורית) / הכלה הנסיכה
מנדי פטינקין בתור איניגו מונטויה
כריס סרנדון בתור הנסיך המפרדינק
כריסטופר גסט בתור הרוזן טיירון רוגן
קרול קיין בתור ולרי, אשתו של מקס
בילי קריסטל בתור נס מקס
מרג'רי מייסון בתור הבור העתיק
הסרט זכה להצלחה רבה בקולנוע, עם הכנסות של כשלושים מיליון דולר בארצות הברית – כמעט פי שניים מתקציבו.
כמו כן הסרט זכה לביקורות טובות יוצאות דופן; מבקרים רבים ציינו לטובה את התסריט המשובח, כמו גם את ההומור שבסרט.
באתר האינטרנט Rotten Tomatoes, דירוג הסרט הוא 97%.
הקרנת הבכורה של הסרט הייתה בפסטיבל הסרטים בטורונטו, בו זכה בפרס "אהוב הקהל".
בטקס פרסי אוסקר ה-60, הסרט היה מועמד בקטגוריית השיר המקורי הטוב ביותר על השיר "Storybook Love" מאת מארק נופלר.
עם השנים הפך לסרט פולחן, ובשנת 2002 בחר בו מכון הסרטים האמריקאי כאחד מסרטי האהבה הגדולים בכל הזמנים.
המשפט "Hello, my name is Inigo Montoya, you killed my father, prepare to die" ("שלום, שמי איניגו מונטויה, הרגת את אבי, היכון למות") הפך למטבע לשון וקיימות עליו פרודיות רבות.
הנסיכה ליאה אורגנה מאולדראן (נולדה בשם ליאה סקייווקר, מאוחר יותר ידועה כליאה אורגאנה-סולו) היא דמות בדיונית ביקום של מלחמת הכוכבים.
דמותה גולמה על ידי השחקנית קארי פישר ב"תקווה חדשה", "האימפריה מכה שנית", "שובו של הג'די", "הכוח מתעורר", "אחרוני הג'דיי", "עלייתו של סקייווקר" וגם בספיישל החגים של מלחמת הכוכבים.
בסרט רוג אחת: סיפור מלחמת הכוכבים נעשה שימוש בפניה של פישר בטכנולוגיית CGI כדי לחזור ולגלם את דמותה הצעירה של הנסיכה.
ליאה גדלה בכוכב אולדראן, לאחר שאומצה על ידי הסנאטור בייל אורגנה ואשתו המלכה ברי.
אביה הביולוגי הוא דארת' ויידר אשר נולד בשם אנאקין סקייווקר, אמה הביולוגית היא הסנאטורית ומלכת נאבו פאדמה אמידאלה.
לאחר מותה של פאדמה, אובי ואן קנובי ויודה החליטו כי זוהי חובתם להסתיר את הילדים מאביהם, בשל הסכנה שינסה להשחיתם בצד האפל של הכוח.
ליאה נשלחה לאולדראן יחד עם R2-D2 ו-C-3PO שהתלוו אל אביה המאמץ – הסנאטור בייל אורגנה, בן זוגה של מלכת הכוכב ברי.
לוק הובא לטטואין על ידי אובי ואן שמסר אותו לדודו החורג.
כאשר הייתה בת עשר נחטפה על ידי ציידי ראשים בפקודת האינקוויזיטורית רבה והוחזקה בשבי עד אשר אביר הג'דיי לשעבר אובי וואן קנובי, בבקשת אביה המאמץ, חילץ אותה.
לאחר שמקום המסתור שלהם נחשף, עזרה ליאה לחלץ אותם יחד עם קבוצה של פליטים ופעילים בחשאי כנגד האימפריה
כשהייתה בת שמונה עשרה בלבד, הפכה לחברה הצעירה ביותר בסנאט הקיסרי, ובמהלך פעילותה חברה לקבוצת הליבה שהקימה את ברית המורדים.
בסצנת הסיום של הסרט מופיעה דמותה של הנסיכה ליאה, שמקבלת את תוכניות כוכב המוות משארית כוח המורדים (השאר נהרגו על ידי ויידר).
הסצנה מובילה הישר לפתיחת הפרק הרביעי.
בתחילת "תקווה חדשה" נתפסה ספינתה של ליאה על ידי דארת' ויידר, במהלך משימה שבה ניסתה להעביר את התוכניות הגנובות של כוכב המוות לידי המרד.
לפני שנתפסה, הטמינה ליאה את התוכניות הסודיות בתוך R2-D2 ושלחה אותו אל אובי ואן קנובי שהסתתר בכוכב הסמוך, טטואין.
דארת' ויידר התעמת עם הנסיכה על סיפון הספינה, האשים אותה בחבירה למורדים, ודרש את מיקום התוכניות, אך ליאה שתקה.
ליאה נלקחה אל כוכב המוות לתחקור, ואף על פי שבהמשך הורה ויידר לענות אותה היא עמדה בעינויים ולא סיפרה דבר.
בהמשך איים עליה גראנד מוף טארקין, מפקד כוכב המוות, כי הוא ישמיד את כוכב ביתה, אולדראן, אם היא לא תגלה את מיקום בסיס המורדים הסודי.
ליאה שיקרה ומסרה מיקום שגוי, אך למרות זאת הורה גראנד-מוף טארקין להשמיד את כוכב הבית שלה והרג למעשה את כל האוכלוסייה שהייתה על הכוכב, כולל משפחתה המאמצת.
לאחר מכן פקד טארקין להוציא את הנסיכה להורג, אך ויידר אמר ש"ייתכן כי עדיין יש בה שימוש" וההוצאה להורג נדחתה.
ליאה חולצה בהמשך על ידי לוק סקייווקר, אובי ואן קנובי, האן סולו וצ'ובקה.
לאחר בריחתם מכוכב המוות שבמהלכה נהרג אובי ואן קנובי על ידי ויידר, הצטרפו הגיבורים אל המורדים ולקחו חלק בקרב יאבין.
לוק שהטיס חללית תקיפה מדגם X-Wing הצליח תוך כדי הקרב להשמיד את כוכב המוות.
בסיום הקרב, בתוך מקדש המסאסי על הכוכב יאבין נערך טקס ניצחון שבו העניקה ליאה מדליות הוקרה לגיבורים שהצילו אותה מתחנת החלל והשמידו את כוכב המוות.
שלוש שנים לאחר מכן, ב"האימפריה מכה שנית" עזרה ליאה בפינוי של בסיס המורדים על הכוכב הות'.
למרות הקרב המשתולל בפתח הבסיס נשארה הנסיכה ממוקדת והמשיכה לפקד על הפינוי המסודר של הבסיס.
לבסוף, הצליחה לחמוק מכוחות האימפריה הגלקטית שפרצו לבסיס וחברה אל C3PO, האן וצ'ובקה על סיפון המילניום פלקון.
אף על פי שצי האימפריה דלק בעקבותיהם וניסה ליירט את הספינה, הצליח האן לנווט לתוך שדה אסטרואידים ולהחביא את הספינה במערה.
בעודם מסתתרים במערה, פרחה האהבה בין ליאה והאן סולו והזוג התנשק בפעם הראשונה.
לאחר שהצליחו לתקן את מנוע העל-חלל של הספינה הגיעו הגיבורים אל בספין במטרה לבצע תיקונים במילניון פלקון.
אך, שם ציפתה להם מלכודת.
חברו של האן, לנדו קלריסיאן, נאלץ להסגיר אותם לידיו של ויידר, אשר תכנן להשתמש בהם בתור פיתיון כדי ללכוד את בנו לוק, במטרה להעביר אותו אל הצד האפל, בעצת הקיסר פלפטין.
הוא בחר בהאן שישמש כשפן ניסיונות, והקפיא אותו בתא הקפאת פחמן כדי לבדוק האם יוכל ללכוד בו את לוק בעודו חי.
הניסוי הצליח, וויידר מסר את האן הקפוא לידי צייד הראשים בובה פט אשר תכנן למסור אותו לידי ג'אבה ההאט.
או אז לנדו קלריסיאן פנה כנגד האימפריה ועזר לליאה, צ'ובאקה והדרואידים לברוח.
במהלך בריחתם חשה ליאה בכך שלוק קורא לה והבינה שהוא בסכנה.
היא שכנעה את האחרים לחזור כדי להציל אותו.
החבורה הצליחה להציל את לוק שנפגע בצורה קשה לאחר קרב מול ויידר, במהלכו גילה לוק כי ויידר הוא אביו האמיתי וכרת את אחת מידיו.
שישה חודשים מאוחר יותר יצאו ליאה, צ'ובאקה לנדו ולוק (אשר השלים את אימוניו עם יודה בדוגבה והפך לג'דיי) עם הרובוטים לטטואין כדי לנסות ולחלץ את האן מידיו של ג'אבה ההאט.
תפקידה של ליאה במבצע החילוץ היה להתחזות לצייד ראשים שבא במטרה להסגיר את צ'ובאקה לידיו של ג'אבה.
הגנגסטר גילה את זהותה כשהנסיכה שחררה את האן מתא הפחמן והורידה את הקסדה כדי שיוכל לזהות אותה.
ג'אבה צווה על שומריו להביא אותה והנסיכה הזהירה את הגנגסטר והבטיחה כי הוא יתחרט על כך שלכד אותה.
ג'אבה הפך אותה לשפחה והלביש אותה בביקיני מוזהב עם קולר על צווארה כדי שלא תוכל לברוח.
זמן מה לאחר מכן הגיע לוק כדי להציל את חבריו מידיו של ג'אבה.
במהלך השיחה עם הגנגסטר, הפעיל ג'אבה דלת סתרים ולוק נפל לתוך בורשבו שכנה מפלצת אדירה – הראנקור.
אולם, לוק הצליח לגבור על החיה והרג אותה.
חמתו של ג'אבה גאתה והוא הכריז כי לוק, צ'ובאקה, והאן יושלכו כעונש אל פיו של סארלק (מפלצת השוכנת באמצע המדבר, טורפת כל יצור חי ומעכלת אותו במשך אלפי שנים).
הגיבורים נלקחו אל המדבר הפתוח שבו שכן הסארלק והפמליה של ג'אבה התרכזה סביב פיו של היצור השקוע בחול.
ג'אבה שרצה לצפות בהוצאה להורג נע עם ליאה לעבר החלון כדי להשקיף על הנעשה.
לוק ולנדו הכריעו את שומריו של הגנגסטר, ובמהלך ההמולה שנוצרה חמקה ליאה מאחורי גבו של ג'אבה והשתמשה בשלשלאות שלה כדי לחנוק אותו למוות.
לאחר שנפח ג'אבה את נשמתו, זינקה ליאה מתוך הרחפת של ג'אבה ובעזרת R2-D2 הצליחה לנתק את השלשלאות שלה ולהשתחרר.
היא ולוק הפנו את התותח הראשי של הרחפת לעבר הסיפון הראשי והשמידו את הכלי.
לאחר מכן ברחו מהמקום בעזרת אחת הרחפות אשר לא נפגעו.
הנסיכה חברה כעת אל האן סולו במטרה להנהיג כוח קרקעי של המורדים על פני אנדור כדי לשתק את מחולל המגן של כוכב המוות השני, כדי שצי המורדים יוכל לתקוף את התחנה ולהשמיד אותה.
בעודה מתכוננת לקרב המכריע כנגד האימפריה באנדור, התוודעה ליאה לעובדה כי היא אחותו של לוק ובתו של דארת' ויידר.
בסיום הקרב לאחר שהאן והיא הובילו את הכוח הקרקעי לניצחון ולאחר שגם הצי צלח במשימתו והשמיד את כוכב המוות השני, גילתה ליאה להאן כי לוק הוא אחיה (כתגובה לחששו שהיא אוהבת את לוק ולא אותו) הסצנה מסתיימת כשהם מתנשקים.
לאחר הקרב על אנדור, ליאה ניהלה מערכת יחסים זוגית עם האן, ממנה נולד בנם בן סולו.
ליאה שלחה את בן ללמוד את דרכי הכוח מלוק סקייווקר, אך בן פותה לחבור לצד האפל של הכוח על ידי המנהיג העליון סנוק ושינה את שמו לקיילו רן.
ליאה והאן נפרדו עקב בגידתו של בן.
האן חזר לחייו כמבריח וליאה הפכה לגנרלית בצבא המחתרת נגד צבאו של סנוק, המסדר הראשון.
לוק, שבור אף הוא מבגידתו של בן, יצא לגלות מרצון.
ליאה ידעה כי יש למצוא את אחיה כדי לנצח את המסדר הראשון.
היא שלחה את פו דמרון למצוא רמזים אחר מקום הימצאו של לוק.
לאחר שהמחתרת מנעה מהמסדר הראשון להשיג את המפה ללוק מידי BB-8, האן שב לתחייה בזמן שעזר לחייל העורק מהמסדר הראשון, פין ומלקטת הגרוטאות, ריי להשיב את BB-8 למחתרת.
כאשר נודע למחתרת על כוונתם של המסדר הראשון להשמיד את כוכב הבית שלהם, ד'קאר, הם תכננו את ההתקפה עליהם.
ליאה ביקשה מהאן לנסות להשיב את בנם הביתה.
אך במהלך ההתקפה על משמיד הכוכבים, קיילו רן הרג את האן.
המחתרת הצליחה להשמיד את הכוכב, להציל את ריי ולמצוא את מיקומו של סקייווקר.
בסיום הסרט, ריי וצ'ובאקה טסים אל הכוכב בו לוק נמצא בגלות.
זמן קצר לאחר השמדת מחסל הכוכבים, המסדר הראשון מצא את הבסיס של המחתרת.
ליאה הובילה את הפינוי בזמן ששלחה את פו להשמיד חלק מיכולות ההתקפה של ספינת המלחמה של המסדר הראשון.
הפינוי צלח וליאה הורתה לפו לחזור לספינת האם, אך פו סירב בטענה שאפשר להשמיד את ספינת המלחמה כולה.
פו אומנם הצליח להשמיד את הספינה, אך הדבר הוביל לאבדות כבדות מצד המחתרת.
לכן, ליאה הורידה את פו בדרגה.
בהמשך המסע אל הבסיס החדש, המסדר הראשון הצליח לאתר אותם בשנית, וליאה הבינה כי הם איתרו אותם דרך מהירות האור.
המסדר החל בהתקפה על ספינת האם שבמהלכו ליאה חשה שבנה בן הוא שתקוף את ה"ראדוס", ספינת המחתרת, והצליחה למנוע ממנו לשגר את נשקיו כנגד גשר הפיקוד.
במקום זאת, אחד מפקודיו שיגר את הטילים, אשר פגעו בגשר הפיקוד של הראדוס וגרמו למותם של כל מנהיגי המחתרת (כולל אדמירל ראדוס) פרט לליאה, שבעזרת שליטתה בכוח הצליחה לחזור לספינה, נותרה בחיים, אולם נכנסה לתרדמת.
לאחר שלוק עזר לה להתעורר, היא היממה את פו שהוביל מרד נגד ההנהגה החדשה של המחתרת.
ליאה נפרדה מחברתה אמילין הולדו ועלתה על ספינות התובלה לכיוון הכוכב קרייט.
אחרוני חברי המחתרת הגיעו לבסיס ישן של ברית המורדים והתכוננו למתקפה של המסדר הראשון בזמן שהם מחכים לתגבורת מחברי מחתרת אחרים.
המסדר הראשון גבר על המחתרת וליאה הודתה שהם נלחמו עד הסוף.
לפתע, לוק הגיע לבסיס והתנצל בפני ליאה על מה שעולל לבן לפני שנים ועל כך שהוא נעלם לה.
ליאה סלחה לו ואמרה כי היא לא מאמינה שבנה ישוב אליה, אך לוק אמר שאף אחד לא באמת אבוד.
לוק התייצב בעצמו מול צבא המסדר הראשון ופו הבין כי הוא למעשה מסיח את דעתם על מנת שהמחתרת תוכל להימלט.
מחוץ לבסיס חיכו להם ריי וצ'ובאקה, אשר הגיעו על מנת לסייע במאבק כנגד המסדר הראשון.
על הפלקון, ליאה וריי דיברו על כך שהן חשו כי לוק מת בשלווה.
ריי שאלה אותה כיצד הם ימשיכו את המחתרת מכמות קטנה כל כך של אנשים, אז ליאה אמרה לה כי זה כל מה שהם צריכים.
לאחרי מותו של לוק סקייווקר, ליאה מאמנת את ריי ונותנת לה את חרב האור המתוקנת של לוק.
לאחר שליאה מזהה שריי מפסידה בקרב נגד קיילו רן/בן סולו, היא קוראת לו דרך ה"כוח", דבר המאפשר לריי לדקור ואחר כך לרפא אותו, גם מוביל למותה של ליאה.
כשריי נפגשת עם רוח הרפאים של לוק הוא מספר לה שהיא הממשיכה של ליאה ונותן לה את חרב האור שלה.
הוא מספר לה שגם הוא וגם ליאה ידעו שריי היא נכדתו של פלפטין, אבל ראו את טוב ליבה ואימנו אותה.
בנוסף, מתברר שבמהלך אימון של ליאה ולוק, ליאה ראתה חיזיון של בנה מת.
בסוף הסרט רוחה מופיעה בפני ריי, ביחד עם לוק.
הנסיכה והצפרדע הוא סרט אנימציה אמריקאי משנת 2009 שהופק על ידי חברת וולט דיסני, המבוסס על הרומן "הנסיכה הצפרדע" מאת אי.
בייקר, שנכתב בהשראת האגדה של האחים גרים, "הנסיך-צפרדע".
זהו הסרט ה-49 המופק על ידי החברה והראשון להיות מצויר בהנפשה קלאסית מאז "מרד החיות" (2004).
"הנסיכה והצפרדע" קיבל שלוש מועמדויות לפרס האוסקר, אחד לפרס אוסקר לסרט המונפש הטוב ביותר ושניים עבור השיר המקורי הטוב ביותר.
הוא הפסיד ל"למעלה" ול"לב לא שפוי".
טיאנה היא צעירה תושבת ניו אורלינס בשנת 1926. יש לה תשוקה לאמנות הבישול מילדות, והיא עובדת בשתי משרות על מנת לחסוך כסף כדי לפתוח מסעדה משלה.
שרלוט לה באף, חברת ילדות של טיאנה, שוכרת את שירותיה כדי להכין כיבוד עבור נשף המסכות של המרדי גרא המנוהל על ידי אביה העשיר אלי "ביג דדי" לה באף.
אלי, המלך הרב שנתי של המרדי גרא, מבקש לקדם בברכה את הנסיך נאבין של מלדוניה, שלאחרונה הגיע כמחזר ראוי לבתו המפונקת.
טיאנה נרגשת כי סוף סוף יש לה מספיק כסף כדי לרכוש ולשפץ טחנת סוכר ישנה ולהפוך אותה למסעדה שלה.
הנסיך נאבין המנושל, עני וחסר ניסיון, מעוניין להתחתן עם אישה עשירה במקום ללמוד מקצוע.
הוא ומשרתו לורנס פוגשים את דוקטור פאסילייה, רופא אליל העוסק בוודו ומשכנע אותם שהוא יכול לעזור לשניהם.
במקום זאת, פאסילייה הופך את נאבין לצפרדע ונותן ללורנס קמע וודו המלא בדם של נאבין, אשר בעת ענידתו גורם לעונד אותו להיראות כנאבין.
פאסילייה מתכוון שלורנס, במסווה של נאבין, יתחתן עם שרלוט כדי לקבל גישה להונו של אביה.
בנשף, שרלוט מפלרטטת עם לורנס כשטיאנה מגלה שהיא עלולה לאבד את הטחנה למציע מחיר גבוה יותר.
טיאנה פוגשת בנאבין, אשר, מתוך אמונה שהיא נסיכה בגלל התחפושת שלה, מבקש ממנה לנשק אותו ולשבור את הקללה של פאסילייה.
טיאנה מסכימה באי רצון, תמורת הכסף שהיא צריכה כדי להציע מחיר גבוה יותר מהקונה האחר של טחנת הסוכר.
עם זאת, במקום שנאבין יהפוך לאדם, טיאנה הופכת לצפרדע בעצמה.
מרדף מתפתח ונאבין וטיאנה בורחים לבאיו.
לאחר מכן לורנס מציע נישואין לשרלוט, המסכימה בשמחה, אך עד מהרה הקסם בקמע של פאסילייה מתפוגג ולורנס חוזר לצורתו המקורית.
פאסילייה אומר ללורנס שהם צריכים עוד דגימת דם של הנסיך כדי להאריך את הקסם, אבל מגלה שלורנס בטיפשותו שחרר את נאבין.
פאסילייה פונה לאלי הוודו לעזרה, עם הבטחה שברגע שלורנס יינשא לשרלוט, תהיה לו שליטה מלאה על ניו אורלינס והוא יוכל להציע את נשמות האזרחים כתשלום.
אלי הוודו נותנים לפאסילייה שדי צללים, אשר נשלחים לאתר את נאבין.
בבאיו, טיאנה ונאבין פוגשים את לואיס, תנין המנגן בחצוצרה, וריי, גחלילית.
לואי וריי מציעים להוביל אותם אל כוהנת הוודו הטובה מאמא אודי, אשר הם מאמינים כי תוכל לבטל את הקללה.
מאמא אודי מספרת לצפרדעים כי נאבין צריך לנשק נסיכה אמיתית כדי להפוך אותם שוב לבני אדם, ומאחר שאלי לה באף הוא מלך המארדי גרא, שרלוט היא נסיכה, אך רק עד שהשעון יראה חצות, אז ייגמר המרדי גרא.
נאבין מבין שהוא אוהב את טיאנה, אך לפני שהוא יכול להודות ברגשותיו, הוא נתפס ומובא לפאסילייה.
לפני שלורנס (במסווה של נאבין) ושרלוט יספיקו להתחתן, ריי עוזר לנאבין לברוח וגונב את הקמע.
ריי נותן את הקמע לטיאנה כדי לעצור את המשרתים של פאסילייה, אבל הוא נהרג על ידי פאסילייה.